Ɣer taggara Cabḥa teffeɣ-d seg ssbiṭar n yimeslab, tuɣal s axxam-nsen, acu kan tikelt-a tufa-t nesrent-as akk tlissa n nnif d lḥarma, yuɣal yisem-is ɣef yiles n medden. Cabḥa tbeddel abrid-is, tefratt d rray-is tger asurif i wakken ad d-tesbeggen iman-is belli tella, annect-a iban-aɣ-d mi id-tenna “ ugiɣ win ara iḍebren fell-i, ad iḥettem abrid ara iyi-aɣen... D nekk ara inejren, weḥdi, s lebɣi n tisselbi-w, ibardan ara yeffɣen fell-i ”19, teffeɣ seg uxxam-nsen tuɣal tettcali gar tuddar d lḥwari, tettawi-d isefra d icewwiqen, yttunefka-as lbarhan deg wawal-is. Cabḥa tuɣal ḥemlen-tt akk medden, ttqadaren-tt, sawalen-as “Tucbiḥt”, “d tagi i tucbiḥt i nettraju acḥal aya”20, deg ubrid-is temlal nettat d temdakelt-is “Tajeǧǧigt” ; itt-semlalen nettat d yiwen umusnaw ameqran i wumi sawalen Yidir n